వరుసగా పెరుగుతున్న బంగారం ధర
బంగారం ధర పెరుగుతోంది.
TNN | Updated:
Aug 18, 2015, 06:04PM IST
హైదరాబాద్ : బంగారం ధర పెరుగుతోంది. మంగళవారం రూ.90 పెరగడంతో పది గ్రాముల పసిడి ధర రూ.26,310కి చేరింది. వెండి ధరలు మాత్రం తగ్గాయి. రూ.450 తగ్గడంతో కేజీ వెండి ధర రూ.35,950కి చేరింది. సాధారణ కొనుగోలుదారుల నుంచి కూడా గిరాకీ పెరిగింది. శ్రావణమాసం కావటంతో ఇరు తెలుగు రాష్ట్రాల్లో అమ్మకాలు పెరిగాయి. దేశీయంగా కూడా అమ్మకాలు వూపందుకోవడం, పెట్టుబడిదారులు మళ్లీ బంగారం వైపే పెట్టుబడికి మొగ్గుచూపుతుండటం తదితర కారణాల వల్ల వరుసగా బంగారం ధర పెరుగుతోందని బులియన్ మార్కెట్ వర్గాలు తెలిపాయి.